รีวิว Samsung Galaxy S6 สุดยอดสมาร์ทโฟนเรือธงกับความสมดุลที่ลงตัว ทั้งดีไซน์และความแรง - Reviews มือถือแอนดรอย - Thaiandroidphone
Thaiandroidphone › เว็บบอร์ด › ข่าวสาร รีวิว และ เบสิค › Android Reviews & Article › Reviews มือถือแอนดรอย › รีวิว Samsung Galaxy S6 สุดยอดสมาร์ ...
ดู: 6805|ตอบ: 2
รีวิว Samsung Galaxy S6 สุดยอดสมาร์ทโฟนเรือธงกับความสมดุลที่ลงตัว ทั้งดีไซน์และความแรง
โพสต์เมื่อ 2015-4-17 11:21:19
การเปิดตัวของ Samsung Galaxy S6 ในครั้งนี้หลายคนคงจะทราบกันแล้วว่ามีด้วยกันสองรุ่นคือ รุ่น Edge ที่เป็นจอโค้ง กับรุ่นจอปกติ หรือรุ่น galaxy S6 นั้นเอง แน่นอนว่าหลายๆคนต่างให้ความสนใจกับรุ่นจอโค้งมากกว่าอย่างแน่นอนจนเกือบลืมไปว่ายังมีรุ่นนี้อยู่ ซึ่งหลังจากผมได้จับตัวจริงทั้งสองตัว ผมกับชอบ Samsung Galaxy S6 มากกว่า เพราะด้วยความที่จับได้ถนัดมากว่านั้นเอง ส่วนอื่นๆก็แทบจะเหมือนกับ S6 Edge เลยไม่ว่าจะเป็นวัสดุอลูมิเนียมสุดหรู พร้อมกระจกหน้าหลังเพิ่มดีกรีให้ดูดีมีระดับมากยิ่งขึ้น หน้าจอขนาด 5.1นิ้ว ความละเอียด QHD 1440x2560 พิกเซล พร้อมชิบประมวลผลสุดแรงจาก Samsung Exynos 7420 ตอนนี้ Samsung Galaxy S6 วางขายแล้วในราคา 23,900บาท สำหรับรุ่น 32GB
คุณสมบัติเด่น ของ Samsung Galaxy S6 มีดังนี้
• ขนาดเครื่อง 143.4×70.5×6.8mm
• น้ำหนักเครื่อง 138 กรัม
• รองรับการเชื่อมต่อ 4G LTE (800/900/1900/2100MHz)
• หน้าจอขนาด 5.1 นิ้ว Super AMOLED
• ความละเอียดจอ QHD 1440×2560 พิกเซล • ชิปประมวลผล Samsung Exynos 7420 Octa Quad-core 1.5 GHz Cortex-A53 & Quad-core 2.1 GHz Cortex-A57 • ชิปกราฟฟิก Mali-T760MP8
• แรมขนาด 3GB LPDDR4
• หน่วยความจำภายใน 32GB
• กล้องหลัง 16 ล้านพิกเซล
• กล้องหน้า 5 ล้านพิกเซล
• ถ่ายวิดีโอ 4K 2160x3840 @30fps
• รองรับการใช้งาน 1 ซิมการ์ด (nanoSIM)
• แบตเตอรี่ความจุ 2,550 มิลลิแอมป์
• Android 5.0.2 Lollipop
• มีวางจำหน่ายที่ประเทศไทย ในราคาเพียง 23,900บาท
และเพื่อไม่ให้เป็นการเสียเวลา เรามาทำความรู้จักกับ Samsung Galaxy S6 กันเลยดีกว่า
และนี้ก็คือ Samsung Galaxy S6 โดยรุ่นนี้จะมีหน้าจอขนาด 5.1 นิ้ว โดยใช้เทคโนโลยี Super AMOLED เพื่อให้ภาพดูสวยสดมากยิ่งขึ้น ด้านบน จะมีแผงเซ็นเซอร์, ไฟแจ้งเตือน, ช่องลำโพงสนทนา, และกล้องหน้าความละเอียด 5 ล้านพิกเซล รูรับแสง F1.9 พร้อมองศาที่กว้างมากยิ่งขึ้น
ด้านล่าง จะมีปุ่มโฮม ตามสไตล์ของซัมซุงเช่นเดิม สแกนลายนิ้วมือได้ ส่วนปุ่มด้านซ้ายก็เป็นปุ่ม Recent App และด้านขวาเป็น ปุ่มย้อนกลับ หากสัมผัสหรือเปิดจอ ก็จะมีไฟขึ้นที่ปุ่มครับ
ด้านซ้ายของตัวเครื่อง มีปุ่มเพิ่มเสียงและลดเสียง ตัวขอบเครื่องนั้นจะใช้วัสดุอลูมิเนียมสุดหรู โดยครั้งนี้ไม่มีการพ้นสีทับลงไปในอลูมิเนียมแล้ว จะได้ไม่เกิดปัญหาสีหลุดสีลอก ด้านขวาของตัวเครื่อง มีเพียงเพาเวอร์ เปิดปิดเครื่องเท่านั้น และช่องใส่ถาดซิมเป็นแบบ nanoSIM ส่วนการถือใช้งานจริงนั้นจับค่อนข้างลำบากอยู่เหมือนกัน
ด้านบนตัวเครื่อง มีช่องอินฟราเลต หรือ IR และ รูไมโครโฟนไว้สนทนา
ด้านล่างตัวเครื่อง มี ช่องเสียบ microUSB 2.0 ข้างๆซ้าย มีรูไมโครโฟนตัวที่หนึ่ง และช่องลำโพง ที่ให้เสียงที่ดังมากและเมื่อเปิดเสียงจนสุดเสียงไม่มีแตกเลย ทำได้ดีจริงๆ ส่วนข้างๆด้านขวาเป็นช่องเสียบ รูแจ็ค 3.5 มม. ด้านหลังตัวเครื่องนั้น เป็นแบบกระจกมาประกบอีกที โดยซัมซุงได้ใช้เทคโนโลยีฟิล์มขั้นสูงมาติดกับฝาหลัง ทำให้เกิดความเงางามขึ้นอีกมาก รวมถึงได้ใส่สารกันเคลือบรอยนิ้วมือแล้ว ก็ใช้ให้รอยนิ้วมือลดลงไปได้บ้างแต่ก็ยังมีอยู่เช่นเดิม ด้านบน จะมีกล้องความละเอียด 16 ล้านพิกเซล รูรับแสง F1.9 พร้อมไฟแฟลช LED ที่ให้แสงสว่างที่มากเลยทีเดียว และช่องเซ็นเซอร์ วัดอัตราการเต้นของหัวใจ
ด้านล่าง ไม่มีอะไร
หลังจากที่ได้ชมภาพ Samsung Galaxy S6 กันไปแล้ว คราวนี้เรามาพูดถึงต่อในเรื่องของ Software กันบ้างดีกว่าว่า Samsung Galaxy S6 จะมีฟีเจอร์เด็ดๆอะไรบ้าง
เริ่มต้นด้วย Software กันก่อนเลย Samsung Galaxy S6 จะมาพร้อมกับ android v 5.0.2 (Lollipop) พร้อมหน่วยความจำภายในเครื่อง 32GB แรมให้มาถึง 3GB รุ่น LPDDR4 ใช้งานได้สุดๆ
Samsung Galaxy S6 มาพร้อมกับ UI แบบ touchWiz ตัวล่าสุด
เมื่อเราทำการย่อหน้าโฮมหน้าจอหลักของเรา เราก็จะพบกับวิดเจ็ด ต่างๆมากมาย หากต้องการนำมาใช้งานก็กดค้างไว้แล้วลากมาไว้ที่หน้าจอได้เลย ปุ่ม recent app การ Multitasking หรือการเปลี่ยนโปรแกรม หรือปิดโปรแกรมโดยการกดปุ่ม Recent App ปุ่มซ้ายก็เรียกใช้งานได้แล้ว นอกจากนี้ยังสามารถลบแอพพลิเคชั่นที่ทำให้หนักเครื่องได้แล้ว * เมื่อก่อนไม่สามารถลบบางแอพได้*
Samsung Galaxy S6 นั้นมาพร้อมกับ การปรับเปลี่ยน ธีม โดยมีให้เลือกโหลดได้มากมาย ใครชอบแบบไหนก็ลุยเลยจ้า นอกจากนี้ยังสามารถปรับการวาง แอพบนหน้าจอหลักได้ด้วย โดยตัว Samsung Galaxy S6 นั้นจะพร้อมกับการเชื่อต่อ NFC และรองรับการเชื่อมความเร็วสูง 4G LTE ด้วย ซึ่ง DTAC, TRUE นั้นใช้งานได้เลยครับ ปุ่มโทรมีการปรับ UI ใหม่ให้ดูน่าใช้มากกว่าเดิม หน้าจอนั้น สามารถปรับโทนสีของหน้าจอได้ด้วย บางคนที่เคยบอกว่าไม่ชอบสีสันของจอ AMOLED เลยเพราะสีสดเกินไป นั้นก็สามารถปรับโทนให้สด หรือไม่สดได้ตามความต้องการของเราได้เลย นอกจากนี้ยังมีโหมดลายนิ้วมือด้วย โดยการสแกนนั้นเพียงแค่แตะลงบนปุ่มโฮมก็สามารถสแกนได้แล้ว ไม่ต้องมารูดเหมือนกับ Galaxy S5 แล้ว
ในส่วนของโหมดประหยัดแบตเตอรี่ Samsung Galaxy S6 นั้นมาพร้อมกับ 2โหมด คือโหมดประหยัดพลังงาน และโหมดประหยัดพลังงานสูงสุด นั้นก็คือปรับไปเป็นโหมดขาวดำ นั้นเอง ยืดอายุแบตเตอรี่ได้นานขึ้นอีกมากเลยทีเดียว
ส่วนการทำงาน มัลติวินโดว์นั้นก็มีมาให้ใช้งานได้เช่นกัน โดยกดปุ่มย้อนกลับเพื่อเรียกคำสั่งขึ้นมาเช่นเดิม นอกจากนี้ยังสามารถย่อให้เล็กขนาดไหนก็ได้ตามความต้องการของเรา หรือจะย่อให้เล็กลงไปถึง Popup ก็ได้เช่นกัน
มาถึงในส่วนของเครื่องเล่นเพลงกันบ้าง หน้าตาเล่นเพลงก็จะเหมือนกับรุ่นก่อนๆทั่วไป สามารถปรับแต่งเสียงเพิ่มเติมตามความชอบของเรา โดยเสียงที่ออกทั้งลำโพงและหูฟังนั้นให้เสียงที่ดีกว่ารุ่นก่อนๆค่อนข้างมาก
อัลบั้มภาพ จะมีการจัดแบ่งตามโหมด เพื่อเวลาค้นหาจะได้หาเจอได้เร็วยิ่งขึ้น และสามารถย่อหรือขยายภาพให้แสดงได้ตามความชอบได้เลย นาฬิกาปลุกก็ปรับยูไอใหม่ให้น่ารักยิ่งขึ้น รวมถึงโปรแกรมจดโน๊ตก็ใช้งานได้งาย
โหมด บันทึกเสียง ที่ต้องบอกว่าไม่ธรรมดาจริงๆ โดยตัวโปรแกรมจะมีโหลดการบันทึกเสียงมาหลากหลายโหมดมากอยู่ที่เราจะเลือกใช้ โดยสามารถบันทึกเสียงได้สูงสุดถึง 8ทิศทาง เลยทีเดียว ในส่วนของ การเล่นวิดีโอนั้น Samsung Galaxy S6 สามารถเล่นไฟล์ QHD 1440p หรือ 2K ได้อย่างลื่นไหลและภาพชัดสมจริงมาก ส่วนการเล่น 4K ก็ยังเล่นได้สบายครับ
โหมด ปฏิทินแสดงภูมิอากาศด้วย ส่วนการใช้งานหลักเหมือนกับใน Galaxy Note4 เลย
แอพ Smart Manager คือแอพที่ซัมซุงทำขึ้นมาใหม่ โดยสามารถจัดการแบตเตอรี่ ลบไฟล์ขยะ จัดการแรม และสแกนไวรัสได้ ด้วยแอพเดียว ส่วนตัวชอบแอพนี้มากๆ ไม่ต้องไปโหลดโปรแกรมมาเพิ่มเลย
โปรแกรม S-Health นั้นมีการปรับปรุงให้ใช้งานได้ดีขึ้นกว่าเดิม โดยเพิ่มโหมดลูกเล่นใหม่เข้ามานั้นก็คือ การวัดระดับแสง UV นั้นเอง
นอกจากนี้ แอพต่างๆจาก Google และ Microsoft ก็มีมาให้ใช้งานด้วย หากไม่ชอบก็สามารถถอนการติดตั้งได้
เรามาดูข้อมูลภายในของ Samsung Galaxy S6 กันบ้างว่ามีอะไรที่เปลี่ยนแปลงไปบ้าง ด้วยโปรแกรม CPU-Z ในการตรวจสอบ พร้อมกับรายละเอียดอื่นๆตามภาพเลยครับ
ไปวัดความแรงกับโปรแกรมทดสอบ CPU เริ่มด้วย โปรแกรม Quadrant Standard 35,546 คะแนน โปรแกรม AnTuTu Benchmark ด้วยคะแนน 54,602 คะแนน ปิดท้ายด้วยโปรแกรม Geekbench 3 1444 (single-core) คะแนน
ส่วนของการเล่นเกมนั้นทำได้ลื่นไหลมากดี บวกกับหน้าจอขนาด 5.1นิ้ว ทำให้เล่นเกมได้มันส์มากยิ่งขึ้น
มาถึงการใช้งานกล้องกันบ้างนะครับ กล้อง Samsung Galaxy S6 มาพร้อมกับกล้องหลัง 16 ล้านพิกเซลพร้อมระบบ ออโต้โฟกัส และถ่ายวิดีโอได้ถึงระดับ 4K ส่วนโหมดกล้องหลังนั้น Samsung Galaxy S6 ก็จะมีโหมดโปร เพิ่มเข้ามาให้ใช้งาน โดยสามารถปรับแต่งได้มากยิ่งขึ้นไม่ว่าจะเป็นในเรื่องของการโฟกัสภาพ ปรับ ISO แต่น่าเสียดายที่ไม่สามารถปรับ สปีดชัตเตอร์ได้ อย่างไรก็ตามรุ่นนี้สามารถแยกจุดวัดแสงและจุดโฟกัสภาพได้แล้ว ส่วนหน้าตาของเมนูกล้องก็จะมีหน้าตาแบบเรียบง่าย นอกจากนี้ยังปรับแต่ง HDR, ISO, EV, White Balance ได้เช่นกัน รวมถึงปรับลูกเล่นต่างๆ มาถึงกล้องหน้ากันบ้าง โดย Samsung Galaxy S6 มาพร้อมกล้องหน้าความละเอียด 5ล้านพิกเซล ที่มุมมองกล้องที่กว้างมากขึ้น ทำให้เก็บภาพได้ดีขึ้น ส่วนโหมดบิ้วตี้นั้นก็สามารถเลือกปรับได้ตามชอบใจ นอกจากนี้กล้องหน้ายังสามารถถ่ายวิดีโอได้ที่ความละเอียดถึง 1440p หรือ 2K เลย นอกจากนี้โหมด Wide Selfie สุดฮอตก็มีให้ใช้งานด้วยนะครับ ส่วนตัวชอบโหมดนี้ เพราะทำให้สะดวกเวลาถ่ายภาพกับเพื่อนๆหลายคน และมีลูกเล่นอีกอย่างก็คือ เพียงยื่นมือไปข้างหน้า ตัวกล้องจะนับสองวินาทีจากนั้นก้จะทำการถ่ายรูปให้เราทันที
เรามาชมตัวอย่างภาพถ่าย 16 ล้านพิกเซล ของ Samsung Galaxy S6 กันสักนิด
ภาพจากกล้องหน้า ที่ความละเอียด 5 ล้านพิกเซล
โหมดหน้าสวย เป๊ะมากครับ
1. ตัวเครื่องทำจากวัสดุโลหะ ทำให้ตัวเครื่องแข็งแรง และดูมีระดับ
2. หน้าจอขนาด 5.1นิ้ว QHD Super AMOLED
3. ชิป Samsung Exynos 7420 แบบ 64BIT สถาปัตยกรรม 14 นาโนเมตร
4. แรม 3GB LPDDR4
5. ชาร์ตแบตเตอรี่ไว้สุดๆ 6. เสียงลำโพงดังไพเราะสุดๆ
7. กล้องหน้าและหลังทำได้ดีกว่ารุ่นก่อนมาก
1. ตัวเครื่องร้อนเร็วมาก
2. ไม่สามารถเพิ่มเมมได้แล้ว
3. แบตเตอรี่หมดไวไปนิด
4. ไม่สามารถปรับ Speed Sutter ได้ในโหมด Camera PRO
สุดท้ายนี้ ใครหลายๆคนที่มีโอกาสได้ลองจับ Samsung Galaxy S6 ต้องเกิดคำถามขึ้นกับตัวเองว่าแล้วฉันจะซื้ออะไรดีเนี่ย จอโค้งก็อยากได้ แต่ก็ไม่รู้จะเอามาทำไร บางคนก็ติดตรงที่หาฟิล์มยาก จับยากบ้างก็มี ดังนั้น Galaxy S6 จะตอบความต้องการให้กับคนที่ติดเรื่องนี้ทั้งหมด รวมถึงตัวผมด้วย ส่วนการใช้งานนั้นบอกเลยว่า ลื่นไหลสุดๆครับ โดยตอนนี้ Samsung Galaxy S6 วางขายแล้วในราคา 23,900บาท สำหรับรุ่น 32GB
สำหรับท่านใดที่สนใจ Samsung galaxy S6 Edge ก็เข้าไปอานได้ในลิ้งค์ด้านล่างนี้เลยครัช
http://www.thaiandroidphone.com/thread-55345-1-1.html
โพสต์เมื่อ 2015-4-18 21:03:14
ไปลองจับตัวจริงมาแล้ว ผมว่ากล้องหลังมันปูดมากไปนะ โด่ออกมาจากฝาเลย http://i1050.photobucket.com/albums/s416/Sakon_Yumak/Picture4.jpg
โพสต์เมื่อ 2015-4-27 07:35:20
สวยจับใจจองแล้วแต่ยังไม่ได้ไปเอาน่ะ
GMT+7, 2017-3-24 08:45
, Processed in 0.080827 second(s), 17 queries